Kopienas EEZ Apvienotās Komitejas Lēmums ar ko groza EEZ līguma 31. protokolu par sadarbību īpašās jomās, kas nav saistītas ar četrām pamatbrīvībām - Kopienas kopējās nostājas projekts /* SEC/2005/1236 galīgā redakcija */





[pic] | EIROPAS KOPIENU KOMISIJA | Briselē, 10.10.2005 SEC(2005) 1236 galīgā redakcija . Kopienas EEZ APVIENOTĀS KOMITEJAS LĒMUMS ar ko groza EEZ līguma 31. protokolu par sadarbību īpašās jomās, kas nav saistītas ar četrām pamatbrīvībām .. - Kopienas kopējās nostājas projekts -(iesniegusi Komisija) PASKAIDROJUMA RAKSTS 1. EEZ līguma 31. protokolā ir iekļauti īpaši noteikumi par Kopienas un EEZ EBTA valstu sadarbību ārpus četrām pamatbrīvībām. 2. Pievienotais EEZ Apvienotās komitejas lēmuma projekts, ar kuru līgumā iekļauj Eiropas Parlamenta un Padomes 2005. gada 11. maija Lēmumu Nr. 854/2005/EK, ir vērsts uz to, lai grozītu 31. protokolu, paplašinot sadarbību informācijas sabiedrības jomā, izveidojot daudzgadīgu Kopienas programmu interneta un jaunu tiešsaites tehnoloģiju drošākas izmantošanas veicināšanai. EBTA valstis piedalās daudzgadīgās programmas projektos un darbībās no 2005. gada 1. janvāra. 3. Padomes Regulas (EK) Nr. 2894/94 par EEZ līguma īstenošanas kārtību 1. panta 3. punkta b) apakšpunktā ir paredzēts, ka Padome pēc Komisijas priekšlikuma izstrādā Kopienas nostāju par šādiem lēmumiem. 4. EEZ Apvienotās komitejas lēmuma projekts ir iesniegts apstiprināšanai Padomē, pēc tam Komisija pēc iespējas drīz iesniegs Kopienas nostāju EEZ Apvienotajai komitejai. Kopienas EEZ APVIENOTĀS KOMITEJAS LĒMUMS ar ko groza EEZ līguma 31. protokolu par sadarbību īpašās jomās, kas nav saistītas ar četrām pamatbrīvībām EEZ APVIENOTĀ KOMITEJA, ņemot vērā Eiropas Ekonomikas zonas līgumu, kas grozīts ar protokolu, ar kuru pielāgo Eiropas Ekonomikas zonas līgumu, turpmāk tekstā - „Līgums”, un jo īpaši tā 86. un 98. pantu, tā kā: 1. Līguma 31. protokols ir grozīts ar EEZ Apvienotās komitejas … Lēmumu Nr. …/…[1]. 2. Ir lietderīgi paplašināt Līgumslēdzēju pušu sadarbību, iekļaujot Eiropas Parlamenta un Padomes 2005. gada 11. maija Lēmumu Nr. 854/2005/EK, ar ko izveido daudzgadīgu Kopienas programmu interneta un jaunu tiešsaites tehnoloģiju drošākas izmantošanas veicināšanai[2]. 3. Tādēļ jāgroza Līguma 31. protokols, lai šo paplašināto sadarbību varētu uzsākt no 2005. gada 1. janvāra, IR NOLĒMUSI ŠĀDI: 1. pants Līguma 31. protokola 2. panta 5. punktu papildina ar šādu ievilkumu: „- 32005 D 0854: Eiropas Parlamenta un Padomes 2005. gada 11. maija Lēmums Nr. 854/2005/EK, ar ko izveido daudzgadīgu Kopienas programmu interneta un jaunu tiešsaistes tehnoloģiju drošākas izmantošanas veicināšanai (OV L 149, 11.6.2005., 1. lpp.).” 2. pants Šis lēmums stājas spēkā nākamajā dienā pēc pēdējā paziņojuma iesniegšanas EEZ Apvienotajai komitejai saskaņā ar Līguma 103. panta 1. punktu*. To piemēro no 2005. gada 1. janvāra. 3. pants Šo lēmumu publicē Eiropas Savienības Oficiālā Vēstneša EEZ iedaļā un EEZ pielikumā. Briselē, EEZ Apvienotās komitejas vārdā – priekšsēdētājs EEZ Apvienotās komitejas sekretāri [1] OV C […], […], […]. lpp. [2] OV L 149, 11.6.2005., 1. lpp. * [ Konstitucionālās prasības nav norādītas.] [Konstitucionālās prasības ir norādītas.]